2012. június 29-én felkerült az iTunesra Fibra és a Crookers közös száma, a L'italiano balla. A szám bevételeit két sant'agostinói iskola újjáépítésére ajánlotta fel, amelyet a 2012-es észak-olasz földrengések tettek tönkre. Szintén júniusban jelentette be, hogy hamarosan elkészül hetedik albuma, a Guerra e pace, valamint azt is, hogy szerződést hosszabbított az Universallal. Nem sokkal ezután két ingyenes letöltést tett lehetővé Casus belli és Rima dopo rima címmel.